《江城子》
明代·韩纯玉

眉峰烟锁未分明，过秦青，恨零星。一树樱桃、微雨梦难醒。

月在星头杯在手，愁似海，总填平。

春宵三五好心情，绕红亭，笑声盈。促席传觞、倚醉听搊筝。

嫌煞铜壶银漏短，香灺烬，烛花横。

作者简介：（1625—1703）明末清初浙江归安人，字子蘧，别号蘧庐居士。韩敬子。诸生。敬以党附汤宾尹见摈于时，纯玉以是抱憾，不求仕进。有《蘧庐诗集》。